

**คำสั่งองค์การบริหารส่วนตำบลชุมพวง**

**ที่ 221 / ๒๕๕๙**

**เรื่อง  แต่งตั้งเจ้าหน้าที่รับผิดชอบรับเรื่องราวร้องทุกข์**

……………………………………….

ด้วยองค์การบริหารส่วนตำบลชุมพวง ได้จัดตั้งศูนย์รับเรื่องราวร้องทุกข์ประจำองค์การบริหารส่วนตำบลชุมพวง ขึ้นภายในสำนักงานปลัดองค์การบริหารส่วนตำบล เพื่อเป็นการอำนวยความสะดวกแก่ประชาชนในการร้องทุกข์ และแจ้งข้อมูลข่าวสารต่าง ๆ

เพื่อให้การดำเนินงานด้านการรับเรื่องร้องทุกข์ ของศูนย์รับเรื่องราวร้องทุกข์องค์การบริหารส่วนตำบลชุมพวง มีประสิทธิภาพและเกิดประโยชน์ต่อประชาชน จึงแต่งตั้งเจ้าหน้าที่รับผิดชอบในการรับเรื่องราวร้องทุกข์ ดังนี้

1. นางสุนันทา ศิริรัตน์ ปลัด อบต.

2. นางวารินทร์ เชื้องาม หัวหน้าสำนักปลัด อบต.

3. นางกรรณิการ์ วงศ์สุริยศักดิ์ นักทรัพยากรบุคคล

ให้มีหน้าที่ดังนี้

 1. จัดทำสมุดทะเบียนรับเรื่องราวร้องทุกข์

 2. รับแจ้งเรื่องราวร้องทุกข์ที่ผู้ร้องทุกข์ยื่นเป็นเอกสาร ผ่านทางเว็บไซด์ เฟสบุ๊ค ไลน์

 และทางโทรศัพท์

 3. ติดตามผลการดำเนินงานของหน่วยงานรับผิดชอบ

 4. แจ้งผลการดำเนินการตอบผู้ร้องทุกข์

 5. ประสานกับหน่วยงานที่เกี่ยวข้องและแจ้งผลให้ทราบหลังดำเนินการแล้วเสร็จ

 ทั้งนี้  ตั้งแต่บัดนี้ เป็นต้นไป

 สั่ง  ณ วันที่  29 เดือน ธันวาคม  พ.ศ. ๒๕๕๙



 ( นางสาวปิยภัทร รัชชาพงษ์ )

 นายกองค์การบริหารส่วนตำบลชุมพวง



**ประกาศองค์การบริหารส่วนตำบลชุมพวง**

**เรื่อง การจัดตั้งศูนย์รับเรื่องราวร้องทุกข์ประจำองค์การบริหารส่วนตำบลชุมพวง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 เพื่อให้การปฏิบัติเป็นไปตามวัตถุประสงค์แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 และหลักเกณฑ์การบริหารกิจการบ้านเมืองที่ดีขององค์กรปกครองส่วนท้องถิ่น ที่กระทรวงมหาดไทย จัดทำเพื่อใช้เป็นแนวทางในการปฏิบัติ

 องค์การบริหารส่วนตำบลชุมพวง จึงจัดตั้งศูนย์รับเรื่องราวร้องทุกข์ประจำองค์การบริหารส่วนตำบลชุมพวง ขึ้นภายในสำนักงานปลัดองค์การบริหารส่วนตำบล โดยมีองค์ประกอบและอำนาจหน้าที่ดังนี้

 1. สถานที่ตั้ง สำนักงานปลัด องค์การบริหารส่วนตำบลชุมพวง

 2. คณะกรรมการอำนวยการศูนย์รับเรื่องราวร้องทุกข์ ประกอบด้วย

 2.1 นายกองค์การบริหารส่วนตำบล ประธานศูนย์

 2.2 รองนายกองค์การบริหารส่วนตำบล รองประธานศูนย์ฯ

 2.3 ปลัดองค์การบริหารส่วนตำบล กรรมการศูนย์ฯ

 2.4 ผู้อำนวยการกองคลัง กรรมการศูนย์ฯ

 2.5 ผู้อำนวยการกองช่าง กรรมการศูนย์ฯ

 2.6 หัวหน้าสำนักงานปลัด กรรมการ/เลขานุการศูนย์ฯ

ให้คณะกรรมการมีหน้าที่รับผิดชอบในการดูแลและจัดวางระบบการดำเนินงานของศูนย์ฯ ให้เป็นไปตามวัตถุประสงค์และความมุ่งหมายของทางราชการ

 3. เจ้าหน้าที่ประจำศูนย์ ประกอบด้วย

 3.1 หัวหน้าสำนักงานปลัด เป็นหัวหน้า

 3.2 นักพัฒนาชุมชน เป็นผู้ช่วย

 3.3 นักทรัพยากรบุคคล เป็นเลขานุการ

**ให้เจ้าหน้าที่ประจำศูนย์มีหน้าที่ดังนี้**

 1. จัดทำสมุดทะเบียนรับเรื่องราวร้องทุกข์

 2. รับแจ้งเรื่องราวร้องทุกข์ที่ผู้ร้องทุกข์ยื่นเป็นเอกสาร, ผ่านทางเว็บไซด์ ทางโทรศัพท์และทางอื่น ๆ

 3. ส่งเรื่องร้องทุกข์ให้แก่ฝ่ายรับผิดชอบและติดตามผลการดำเนินการ

 4. แจ้งผลการดำเนินการตอบผู้ร้องทุกข์

 5. ประสานกับหน่วยงานที่เกี่ยวข้องและแจ้งผลให้ทราบหลังดำเนินการแล้วเสร็จ

 จึงประกาศมาเพื่อทราบโดยทั่วกัน

 ประกาศ ณ วันที่ 29 เดือน ธันวาคม พ.ศ. ๒๕๕๙



 ( นางสาวปิยภัทร รัชชาพงษ์ )

 นายกองค์การบริหารส่วนตำบลชุมพวง



**ประกาศองค์การบริหารส่วนตำบลชุมพวง**

**เรื่อง  การจัดตั้งศูนย์รับเรื่องราวร้องทุกข์**

……………………………………….

ด้วยองค์การบริหารส่วนตำบลชุมพวง ได้จัดตั้งศูนย์รับเรื่องราวร้องทุกข์ประจำองค์การบริหารส่วนตำบลชุมพวง ขึ้นภายในสำนักงานปลัดองค์การบริหารส่วนตำบล โดยมีวัตถุประสงค์เพื่อเป็นช่องทางหนึ่งที่ประชาชนสามารถมีส่วนร่วมในการแสดงความคิดเห็น การสะท้อนปัญหาความต้องการ ความเดือดร้อนต่าง ๆ ที่ได้รับ ตลอดจนเพื่อร่วมกันตรวจสอบความถูกต้องและความโปร่งใสขององค์การบริหารส่วนตำบลชุมพวง ในการดำเนินการโครงการต่าง ๆ ในเขตพื้นที่/หมู่บ้านที่เกี่ยวข้องกับขั้นตอนและกระบวนการจัดซื้อจัดจ้าง ทั้งในด้านปริมาณงานและคุณภาพ จึงขอประชาสัมพันธ์การจัดตั้งศูนย์รับเรื่องราวร้องทุกข์ให้ประชาชนทั่วไปได้รับทราบ และสามารถร้องทุกข์และแสดงความคิดเห็นอื่น ๆ หรือแจ้งการทุจริตได้ในวันและเวลาราชการ (ไม่หยุดพักกลางวัน) โดยผ่านช่องทาง ดังนี้

1. แจ้งด้วยตนเองโดยตรง แจ้งได้ที่ศูนย์รับเรื่องราวร้องทุกข์ สำนักงานปลัด องค์การบริหารส่วนตำบลชุมพวง อำเภอชุมพวง จังหวัด นครราชสีมา

2. ทางโทรศัพท์ หมายเลข 0-44487178-9

3. ทางเว็บไซด์องค์การบริหารส่วนตำบล [www.chumpuang.go.th](http://www.chumpuang.go.th)

4. ช่องทองสังคมออนไลน์ (เฟสบุ๊ค, ไลน์)

5. ทางไปรษณีย์ ศูนย์รับเรื่องราวร้องทุกข์ สำนักงานปลัด องค์การบริหารส่วนตำบลชุมพวง หมู่ที่ 6 ตำบลชุมพวง อำเภอชุมพวง จังหวัดนครราชสีมา 30270

6. ส่งทางตู้แสดงความคิดเห็น ซึ่งติดตั้งไว้หน้าอาคารศูนย์การเรียนรู้ชุมชน (อาคารสำนักงานองค์การบริหารส่วนตำบลชุมพวงหลังเก่า)

 ทั้งนี้ข้อมูลของผู้ร้องทุกข์ ร้องเรียนและผู้แสดงความคิดเห็น ตลอดจนการแจ้งเบาะแสการทุจริตทุกอย่างจะถูกเก็บไว้เป็นความลับ ซึ่งจะได้รับการตรวจสอบจากเจ้าหน้าที่ผู้รับผิดชอบเท่านั้น

 จึงประกาศมาเพื่อทราบโดยทั่วกัน

 ประกาศ ณ วันที่  29 เดือน ธันวาคม  พ.ศ. ๒๕๕๙



 ( นางสาวปิยภัทร รัชชาพงษ์ )

 นายกองค์การบริหารส่วนตำบลชุมพวง